Polisie keer 3 vermeende motorkapers aan | Netwerk24
Polisie keer 3 vermeende motorkapers aan
10 Oktober 2019 18:49
Drie verdagtes is die afgelope week in twee afsonderlike voorvalle in Mpumalanga en KwaZulu-Natal in hegtenis geneem in verband met motorkaping.
“ ’n 37-jarige vrou is Woensdag in Mpumalanga in hegtenis geneem nadat polisie in ’n roetinepatrollie onraad vermoed en haar van die pad afgetrek het,” het brig. Jay Naicker, polisiewoordvoerder, Donderdag gesê.
Volgens Naicker word die betrokke motorvoertuig met ’n kaping in Junie in Isipingo in KwaZulu-Natal verbind. “Die verdagte is in aanhouding en sal eersdaags in die hof verskyn op ’n aanklag van roof en die besit van gesteelde eiendom.”
In ’n afsonderlike voorval het die polisie Donderdag twee verdagtes, van onderskeidelik 37 en 40 jaar oud, in ’n gekaapte motor in KwaZulu-Natal in hegtenis geneem.
“Die mans is op die Mangosuthu-snelweg in Umlazi in KwaZulu-Natal aangekeer. Hulle word van roof en die besit van gesteelde eiendom aangekla,” het Naicker gesê.
Meer oor: Mpumalanga | Kwazulu-Natal | Inhegtenisname | Misdaad
Oppas, maan polisie ná vlaag motorkapings in N-wes
Man in bagasiebak gevind ná motorkaping
Veiligheid verskerp – nog ’n dokter aangeval